钦定古今图书集成/明伦汇编/氏族典/第062卷 > 《廖用贤尚友录》 > 舒燮
## 钦定古今图书集成/明伦汇编/氏族典/第062卷 > 《廖用贤尚友录》 > 舒燮

按《吴志孙贲传》：“贲子邻为绕帐督，时太常潘濬掌荆
州事，重安长陈留舒燮有罪下狱，濬欲寘之于法。邻
谓濬曰：‘舒伯膺兄弟争死，海内义之，以为美谭。仲膺
又有奉国旧意，今君杀其子弟，若天下一统，青盖北
巡，中州士人必问仲膺继嗣，答者云：‘潘承明杀燮，于
事何如’？濬意解，燮用得释’。”